b'\n_START_ARTICLE_\nKrystian Zimerman\n_START_SECTION_\nHistorie\n_START_PARAGRAPH_\nHan studerede p\xc3\xa5 Karol Szymanowski Musikkonservatorium i Katowice under Andrzej Jasi\xc5\x84ski. Hans karriere tog fart, da han vandt den prestigefyldte Fr\xc3\xa9d\xc3\xa9ric Chopin Internationale Pianokonkurrence i Warszawa i 1975. I 1976 spillede han med Berliner Philharmonikerne i Berlin under ledelse af Herbert von Karajan. I 1979 debuterede han i USA, da han spillede sammen med New York Philharmonic._NEWLINE_Zimerman giver koncerter i mange lande, og bredt anerkendt som en af nutidens f\xc3\xb8rende pianister. Han har indspillet flere album, og har udf\xc3\xb8rt et omfattende koncertarbejde. Han er bedst kendt for sin fortolkning af romantikkens musik, men han spiller ogs\xc3\xa5 nutidige v\xc3\xa6rker, s\xc3\xa5som premieren p\xc3\xa5 Witold Lutos\xc5\x82awskis Piano Concerto, et v\xc3\xa6rk komponisten skrev til Zimerman. Siden 1996 har han undervist p\xc3\xa5 Academy of Music i Basel._NEWLINE_Zimerman er gift, og har to b\xc3\xb8rn. Han har igennem en l\xc3\xa6ngere \xc3\xa5rr\xc3\xa6kke v\xc3\xa6ret bosat i Basel i Schweiz.'